
DIE ESFUERSO È 


“Aruba ta den οκ. cu e palabracionnan hari ye 
maneho stipula po baha gasto di personal” 


Y 


Mud 1b 
Diahuebs mainta durante conferencia di prensa di Gobierno 
di Aruba, Prome Minister Evelyn Wever-Croes y Director di 
Departamento di Recurso Humano sefiora Omaira Lares a 
elabora ampliamente riba e areglo di VUT. Oportunidad pa 
aplica pa VUT a habri e siman aki, diaranson 15 di juni y e 
ultimo dia pa aplica lo ta dia 14 di augustus. Ambtenaarnan tin 
dos luna di tempo pa aplica. E ultimo fecha cu e ambtenaar por 
tuma VUT ta dia 1 di september di 2023. 


VUT ta un di e instrumentonan cu Gobierno ta introduci den 
esfuersonan pa baha gasto di personal. Den e graficonan inclui, 
por tuma nota cu Gabinete Wever-Croes a baha gastonan di 
personal. 


Grafico 1: (Inclui den e Relato Anual 2021 di Ministerio di 
Asuntonan General) 


" E 


FERENCIA / | 


Grafico 1 ta mustra e cantidad di persona den servicio di 
Gobierno. Desde 2017 caba Gobierno ta trahando riba 
reduccion di gastonan di personal. Na final di 2017 cu Gabinete 
Wever-Croes a cuminsa goberna, tabata tin 4869 hende ta 
traha den Gobierno y na fin di 2021 el a baha na 4518. Den 
termino absoluto e la baha cu 351 persona cu ta 7.2% den 
cantidad di persona. 


Grafico 2: (Inclui den e Relato Anual 2021 di Ministerio di 
Asuntonan General) 

Den grafico number 2 por nota kico e cantidad aki ta nifica 
den placa. E gastonan di personal tambe a baha durante e 
añanan di gobernacion Wever-Croes. Na 2018 e tabata na 
476.4 miyon. Na 2019 el a baha cu -0,3%, na 2020 el a baha 
cu 10% y na 2021 el a baha cu -2,3%. 

Continuacion VUT TA UN INSTRUMENTO CU GOBIERNO TA INTRODUCI.... 


Grafico 3: 

Grafico number 3 ta indica e proyeccion 
pa bay padilanti. Na aña 2020 y 2021 debi 
na e recorte di 12.6%, e gastonan a baha 
considerablemente. Den 2022 e ta subi 
poco ya cu tin proyecta pa duna 5% bek 
αἱ e 12.6%. Y na 2023 e ta subi pasobra 
mester duna e 12.6% completo bek. Prome 
Minister a señala cu asina mes Gobierno ta 
bou di e palabracion di 479 miyon florin cu 
Gobierno tin cu Hulanda den e protocol cu 
Gobierno a firma. 


“Cu e graficonan aki, mi kier mustra cu 
Gobierno ta bin ta reduci y awor mester 
duna bek e 12.6% cu Gobierno a corta 
den salario. Asina mes, si paga e 12.6% 
completo mes segun e proyeccion aki 
mustra den grafico number 3, por nota cu 
na e momento cu a cuminsa cu e protocol 
na 2018, pa 2023 tin un reduction”, Prome 
Minister a duna di conoce. 


Norma nobo: 

Prome Minister a indica cu den cuadro di e 
Raft, Gobierno ta negociando un otro norma 
di personal cu e norma anterior di 479 miyon 
florin cu ta wordo señala den grafico 3. E 
norma nobo cu Gobierno ta negociando ta 
di 10% di GDP y esey Gobierno tin 5 aña pa 
yega y no ta mucho leu di esaki tampoco. 


“Cu e informacion aki mi kier mustra cu Aruba 
ta den cumplimento cu e palabracionnan 
haci y e maneho stipula pa baha gasto di 
personal. Pero e no ta bin di mes, ta hopi 
esfuerso nos a haci y hopi esfuerso mas 
nos lo mester haci”, Prome Minister Evelyn 
Wever-Croes a enfatisa. 


Tuma contacto du DRH: 

Prome Minister ta encurasha tur esnan cu 
kier tuma VUT pero ainda tin duda si bo kier 
tuma VUT of si bo no ta sigur si e ta combini 
bo, pa tuma contacto cu Departamento di 
Recurso Humano na telefoon 522 9999 of 
via E-mail: vut@drh.gov.aw pa un cita. 

Prome Minister Evelyn Wever-Croes: 


IO DI ARI 


Diahuebs 16 di juni, Gobierno di Aruba a firma e Uitvoerings 
agenda pa loke ta trata e Landspakketnan pa e di tres kwartaal 
di 2022. Landspakket ta e palabracion cu Gobierno di Aruba 
a yega na dje cu Hulanda na November 2020 riba algun area 
kico ta e trabounan cu Gobierno lo haci pa trece reforma, 
cambionan cu tin mester na Aruba pa asina nos por tin un 
economia hopi mas fuerte y resiliente. 


Prome Minister Evelyn Wever-Croes a indica cu ta 
palabracionnan cu Gobierno di Aruba a haci riba 8 diferente 
area: 

Finansa publico, 

Gastonan di personal y otro gastonan, 

Impuesto, 

Sector financiero, 

Reformanan economico, 

Cuido, 

Enseñansa, 

Husticia, 


go ni €» Gr d eo No cm 


E sistema di e Landspakket aki ta cu cada kwartaal ta yega 
na palabracionnan con pa yega na e meta final cu ta un meta 
hopi ambicioso cu no ta den 1,2,3 lo keda cla cu ne. Y den 


cada kwartaal, ta palabra exactamente kico ta e pasonan cu lo 
tuma. Prome Minister a duna di conoce cu pa e kwartaal aki, 
juli, augusus y september, a yega na palabracion di un total di 
48 diferente tarea cu lo bay tuma luga. 


Riba e area di maneho financiero, pa e kwartaal aki lo bay 
traha riba modelonan fiho di presupuesto y cuenta anual. 
Tambe tin diferente otro tema den e columna di finansas di 
cuminsamento di aña te cu fin di aña. E maneho di subsidio 
tambe ta wordo menciona den e columna aki. Na Aruba tin hopi 
instancia cu ta depende di subsidio. Ta di lamenta si, Prome 
Minister a expresa, cu e mesun area aki ta reparti den varios 
fundacion cu ta haya tiki subsidio y Gobierno mester fiha unda 
mester inverti mas den duna subsidio na instancianan. 


Pa loke ta trata e gastonan di personal, Prome Minister a 
duna di conoce cu ta trahando riba un 'roadmap' cu ta hopi 
extenso cu tin tur aspecto di personal entre otro con ta evalua 
un persona cu ta traha na un departamento di Gobierno, con e 
ta haya su compensacion y promocionnan. Den e kwartaal aki 
tambe, lo tuma luga e consultacion cu stakeholders pa loke ta 
trata e roadmap aki. 

Continuacion GOBIERNO DI ARUBA Y HULANDA TA FIRMA E UITVOERINGS AGENDA... 


Tambe lo mehora maneho den caso di kiebro di integridad. 
Pa Gabinete Weve-Croes, Integridad ta hopi importante. Tur 
siman den tur Conseho di Minister, tin casonan disciplinario 
riba agenda cu ta algo cu ta duna preocupacion. 


E di tres area, e area di Impuesto, ta trahando riba e reforma 
fiscal y den e kwartaal aki mester tuma e decision den ki 
direccion kier bay cu e sistema di impuesto. 


Pa loke ta trata sector financiero, ta trahando riba e aspecto di 
habrimento di cuenta di banco cu actualmente ta hopi complica 
na Aruba. Mester hacie mas facil y mas lihe 


Riba Reformanan economico, ta trahando riba e cantidad 
di persmiso cu un comerciante mester tin prome cu habri 
su negoshi. Actualmente, e mester regla su permisionan na 
diferente departamento. Gobierno kier centralise na un caminda 
na unda e comerciante ta pidi su permiso y tras di cortina cada 
departamente por haci nan trabou. Lo pone mas atencion riba 
e mercado laboral y riba e sistema social cu tin. E sistema 
di bijstand no ta yuda mucho pasobra no ta mucho placa. 
Sinembargo nos tin cu alinea e mercado laboral y bijstand mas 
pa asina duna mas proteccion na nos trahadonan. 


Pa loke ta e tema di cuido, lo traha riba traha mas hunto y 
busca mas remedi y ekipo hunto pa baha gasto. 


Riba e tema di enseñansa, ta bay haya e raport final pa loke ta 
trata e doorlichtingen cu a wordo haci den e ultimo lunanan y 
a base di e raport final tuma accionnan. 


Pa loke ta trata e refuerso di nos estado di derecho, riba e 
parti huridico, lo traha riba con pa traha hunto cu e diferente 
paisnan. Y lo pone mas atencion tambe riba e 'gaming board' 
(kansspellen autoriteit) pa asina tin un miho bista y control riba 
tur loke ta gaming aki na Aruba. 


Pa conclui, Prome Minister a bisa: “Nos ta firmando e uitvoerings 
aganda aki awe. Secretario di Estado Alexandra Van Huffelen 
a firm'e caba. Cu esaki nos ta duna e señal cu nos ta cla pa 
sigui traha riba e reformanan aki pasobra ta esaki ta loke ta 
bay duna nos e fundeshi mas solido pa un Aruba mas fuerte y 
resiliente". 


I í ` CS ou Ἢ 
2E GIRLS STEM 


SE e | SCIENCE * TECHNOLOGY + ENGINEERING * MATH 


EXPERIENCE 

Join us to experience our 
STEM-themed rooms 


Date | 
Time | 

CREANDO 
INVERSION, 
NOS TA CREA 
OPORTUNIDAD 
PA TUR 


MINISTER 


AVION EMTRASUR 


Gobierno a tuma nota di publicacionnan 
tocante un vuelo recien di e compania 
Emtrasur pa Argentina. E compania aki 
tambe a efectua un vuelo di cargo pa 
Aruba dia 16 di mei 2022. 


A base di loke a pasa na Argentina a 
dicidi cu no lo duna e compania aki 
permiso mas te ora cu tin mas claridad 
riba e alegacionnan treci dilanti. E 


autoridadnan concerni na Aruba ta bezig 


ta colectando mas informacion tocante e | 


caso for di instancianan (internacional) 
concerni y a base di esaki lo tuma un 


decision final. 


SINTONISA 


í“ CONFERENCIA 
A DI PRENSA DI 
GOBIERNODI ARUBA 


Gabinete Wever-Croes 


Tur dialuna y diahuebs | 10:00 am 

Trabounan avansando rapidamente 


Ayera diahuebs 16 di juni 2022, a basha e prome capa di asfalt 
rond di e rotonde. 


Awe diabierna 17 di juni 2022, lo basha e di 2 capa. 
Den weekend lo laga e asfalt seca bon y pa otro siman, nos lo 
cuminsa pone loke nos ta yama “hondenrug”. 


E bon noticia ta cu a haal in e tempo di vertraging y pa 
cuminsamento di juli 2022, nos lo haci e switch di caminda, 
pues automobilistanan lo por cuminsa haci uzo di e rotonde. 
Pediente pa e desviacion di caminda ora nos haci e switch. 

2022 CU OPTIMISMO, 

A | POSITIVISMO Y 
DETERMINACION 
NOS TA LOGRA 


MINISTER 


i aduse 


Departamento di Cultura: 


SCOLNAN TA RICIBI “CAHA SABI” CU 
ARTICULO Y INFORMACION DI E FIESTA DI 
SAN JUAN - DERA GAY 


Otro siman nos ta celebra e Fiesta di San Juan — Dera Gay. 
Relaciona cu esaki e siman aki Departamento di Cultura a 
organisa presentacionnan escolar na Cas di Cultura y esaki 
lo continua otro siman. Departamento di Cultura awe a bishita 
varios scol y a entrega e “Caha Sabi". E caha aki a wordo 
prepara pa Departamento di Cultura specialmente pa scolnan 
pa asina nan por celebra e Fiesta di San Juan. 


E caha ta contene un calbas, e paña cu ta wordo usa pa tapa 
wowo y e palo cu ta baila cu ne. Ademas tin informacion di 
historia di celebracion di San Juan, e buki di Wantomba y Fiesta 
di Dia di San Juan -- Dera Gay. E scol ta ricibi tambe un usb cu 
cancionnan y video di San Juan. Esaki ta pa e scolnan por tin 
e materialnan educativo y informativo pa asina e docentenan 
por usa esaki den nan lesnan pa nos muchanan sera conoci 
cu e fiesta di San Juan — Dera Gay y asina conoce mas di nos 
cultura y nos fiestanan tradicional. 

Continuacion SCOLNAN TA RICIBI "CAHA SABI”.... 


Programa di vakantie MANA 2022 


TRAS RASTRO Ας 
DI INDIAN DEN CARIBE d 


* Den aire libre ha 
e Pa mucha di 6 pa 12 aña i 
e Na Klooster di Imeldahof na Noord w 


Programata di 1 mainta,di 8 or pa 12 or 
Fechanan: 25,26,28 of 29 di juli 
Afl.15,-pa participante pa cada mainta 


Τα inclui coi bebe, snack y material 


Yama 582-8979 pa reserva of mas 
informacion 


Cupo ta limita !!! 


BOS 
CaribbeanTies 


Connected people, then and now 


Diabierna 17 Juni 2022 


2022 Y DUNA PIORIDAD 
año version NA SALUD Y 
id rie e] i-e) 
DI CADA 
CIUDADANO 


MINISTER 


Dangui Oduber 


ARUBA TAWATA TIN UN SIMAN EXITOSO PA 
CU RECUPERACION DI NOS TURISMO 


Aruba ta mira un siman grandi tras di lomba unda cifra ta 
mustra cu a ricibi 13.000 turista crucero ariba nos dushi isla. 
E turista nan aki tabata procedente di diferente crusero, entre 
otro Carnival Horizon, Allure of the Seas y Explorer of the 
Seas. Ta importante pa nota cu e turista crucero ta hunga 
un rol importante den e recuperacion y progreso di Aruba su 
economia, y pesey Gobierno di Aruba ta traha continuamente 
pa sigui desaroya e mercado aki. 


Minister di Turismo y Salud Publico Sr. Dangui Oduber ta 
satisfecho di mira un siman caminda hopi turista a yega 
nos isla. Un siman cu hopi trabou pa nos taxista, tour 
operators, restaurantnan y tiendanan. Aruba ta recuperando 
y progresando, y tin tur confianza cu e aña 2022 ta e aña cu 
Aruba lo recupera turismo bek na e nivelnan di aña 2019. 


No obstante cu e “low season” pa turismo crucero nos por mira 
bek un siman exitoso pa nos turismo crucero cu un cantidad 
substancial di turistanan. Den luna di November 2022 lo tin 
yegada di un crucero cu pa promer biaha lo sail pa Aruba y 
dentro di poco nos lo anuncia esaki. Turismo ta keda e driver 
principal di nos economia. 


ΠΠ E ERI 

HT d EUEEREEEEEEEEE, 

EERHEEEEUEEENEEENLDXERERFERIEEILEEEREEREEEEEREREBEEEUCEREEEEEERTE] 

CUP RE LE EEE rir: 

2022 BRINDANDO E 

vorortunibap. | SIGURIDAD PA 
UN MIHO 
SOCIEDAD 


LTT 


PROYECTO DI CAMARA DI SIGURIDAD NA 
WARDANAN DI POLIS BIRANDO UN REALIDAD 


Diahuebs merdia, Minister di Husticia y Asuntonan Social Sr. 
Rocco Tjon, a bishita warda di polis na San Nicolas, pa asina 
combersa cu e personal y alabes mira e trabounan cu a wordo 
haci den cuadro di instalacion di e camaranan di siguridad na 
e wardanan. Dentro di poco lo bishita demas wardanan, pa 
asina brinda e debido atencion pa cu diferente proyectonan cu 
tin andando. 


Segun e mandatario, actualmente tin diferente proyectonan 


chikito andando, pero cu ta sigur hopi importante pa e personal. 
Ta papia di proyectonan cu tin di haber cu infrastrucutura, 
camaranan y access control cual pronto lo bay bira un 
realidad. Durante e bishita na warda di San Nicolas, Minister 
Tjon a combersa cu e districtschef Sr. Young, kende a duna un 
rond leiding y a expresa kico tur ta e necesidadnan cu nan tin 
actualmente como tambe e prioridadnan di e personal. A base 
di esaki, Ministerio di Husticia y Asuntonan Social hunto cu alto 


mando di Cuerpo di Polis lo delibera con lo por percura pa haci 
inversionnan necesario pa por surpasa e retonan aki. 


For di banda di Ministerio di Husticia y Asuntonan Social a 
sinta cu personal di bedrijfsvoering di recherche, algemene 


dienst como tambe di sectie bijzondere verordeningen, y a 


comunica cu ful e districtleiding. Manera ya a wordo menciona 
na varios ocasion, un di e mensahenan cu a comunica na nan 
ta, cu tin e recursonan disponibel, pues ta importante pa haya 


e peticionnan na ora, pa por procesa esaki pa di e forma aki 
por percura pa adkiri e materialnan cu nan tin mester di dje. 


Por ultimo, e mandatario a indica cu lo sigui bishita e otro 
wardanan, mirando cu tin diferente proyectonan di limpiesa y 
iluminacion andando, cual ta hopi importante pa asina eleva 
siguridad. Ademas di esey, e proyecto di camara y di access 


control ta andando, pa amplia e siguridad pa personal. 


2022 


AÑA DI INVERSION 
Y OPORTUNIDAD 


Y HUNTO NOS TA 
CONSTRUI UN 

ECONOMIA MAS 


FUERTE Y 


RESILIENTE 


MINISTER 


Wever 


SEMINARIO TOCANTE DERECHO DI 
COMPANIA PA BUSINESS COMMUNITY 


Ministerio di Asuntonan Economico, Comunicacion y 
Desaroyo Sostenibel 


Prome cu dia 1 di januari 2021 e derecho di compania di Aruba 
(πεί Arubaanse rechtspersonenrecht' of ‘the Aruban corporate 
law”) tabata regla di forma fragmenta over di diferente ley, 
manera ‘Wetboek van Koophandel’, ‘Landsverordening op de 
stichtingen’ y ‘Landsverordening vennootschap met beperkte 
aansprakelijkheid (Landsverordening VBA). Banda di esaki 
nos derecho di compania — cu exepcion di e Landsverordening 
VBA -- tabata hopi anticua compara cu e resto di Reino. 


Despues di un proceso legislativo cu a dura varios afia, Aruba 
a conoce riba dia prome di januari 2021 un buki completamente 
nobo den nos Codigo Civil di Aruba (Buki 2) den cual ta regla 
e derecho di compania di un forma mas coherente y cu hopi 
cambio grandi y condicionnan nobo pa e diferente formanan 
legal (‘rechtsvormen’) pa hasi negoshi na Aruba, esta e 
‘stichting’, e ‘vereniging’, e ‘naamloze vennootschap’ y e 
'vennootschap met beperkte aansprakelijkheid', e ‘cooperatie’ 
y e ‘onderlinge waarborgmaatschappij'. 

Continuacion SEMINARIO TOCANTE DERECHO DI COMPANIA... 


Den cuadro di e meta y vision di Minister Wever pa stimula 
comercio y 'entrepreneurship' y pa amplia conocemento di tur 
esnan den e sector di comercio of ‘potential entrepreneurs’, 
Minister Wever a invita e conocido professor mr. Wino van 
Veen for di Hulanda pa duna algun curso na diferente grupo 
di nos comunidad tocante e cambionan aki. Prof. Van Veen tin 
amplio conocemento y experticio riba e materia di derecho di 
compania na Hulanda y a redacta e Landsverordening VBA. 
Consecuentemente e tabata un di e autornan principal di Buki 
2. 


E curso di diaranson, 15 di juni, 
tabata specialmente pa e 'Business 
Comunity' durante cuala elabora iba 
e diferente 'rechtsvormen' cu enfasis 
riba e cambionan mas grandi cu a 
tuma lugar pa cada un di esakinan. 
A splica tambe cambionan pa e 
'maatschap', 'vennootschap onder 
firma! (VOF) y ‘commanditaire 
vennootschap’ (‘CV’) cu awor 
legalmente ta cai bou di un capa 
di ‘personenvennootschappen’, cu 
varios aspecto y rekisitonan nobo. 


Prof. Van Veen a mustra tambe 
riba e hecho cu desde 1 di 
januari 2021 ‘Aruba. vrijgestelde 
vennootschappen’ (AVV's) no por 
wordo estableci mas y mester 
wordo transforma den un otro 
forma legal mas tarda riba dia 31 di 
december 2023. Despues di esaki 
Camara di Comercio tin e autoridad 
legal pa disolve e companianan aki. 
Den mesun rosea prof. Van Veen a 


Panelist 
DR. GREGORY 
RICHARDSON 


Moderator: 
YOLANDA 
RICHARDSON 


THE ECONOMIC FUTURE 
OF SAN NICOLAS & ARUBA 


REGISTER AT: YESSANNICOLAS.COM 


splica cu e asina yama 'toonderaandelen' of 'bearer shares' 
ta prohibi y lo por wordo intercambia pa 'aandelen op naam' 
of 'registered shares' mas tarda te dia 31 di december di e 
aña aki. Despues di esaki e accionnan aki ta bira legalmente 
propiedad di e compania y e accionista lo tin solamente 3 afia 
mas pa haya un of mas 'aandeel op naam' prome cu e perde 
tur derecho mara na e accionnan aki. 


Finalmente a papia riba e posibilidadnan legal pa converti 
un 'rechtsvorm' den un otro (‘omzetting’), por ehempel un 
‘personenvennootschap’ den un NV of un VBA, pa 'merge' dos 
of mas compania (‘fusie’) of juist pa dividi un compania den un 
of mas compania (‘splitsing’). 


Tabatin un interes grandi pa participa na e curso. Inicialmente 
tabatin 50 lugar pa e curso di 15 juni, pero door di interes 
grandi a amplia e lugar pa 100 hende. E reaccion di esnan cu a 
participa na e curso tabata hopi positivo, como cu di un forma 
hopi simpel a splica kiko ta puntonan di atencion cu directiva 
y accionistanan mester tene cuenta cune pa e respectivo 
companianan di cual nan ta forma parti. 


E curso di diahuebs 16 juni, lo ta uno mas specifico y detaya 
specialmente pa e grupo di abogadonan, accountants, 
fiscalistanan y demas interesado den cual lo trata e 
‘bestuurdersaansprakelijkheid’ y e ‘recht van enquête’. 


"Ta importante pa nos comerciantenan ta bon prepara y 


informa pa asina contribui na un economia moderno, dinamico 
y resiliente" - Minister Geoffrey Wever. 

WEWE MASCOTA DI WEGANAN ESCOLAR 


(WE) ARUBA 2022 A BISHITA PRINSES 
AMALIA BASISSCHOOL 


Falta un par di ora pa Weganan 
Escolar 2022 inicia unda cu 
mas di 1200 mucha di binti 
diferente scol ta participa den 
ocho diferente disciplina for di 
17 pa 25 di juni. 

Weganan Escolar ta un 
competencia pa alumnonan 
di scol preparatorio, basico 
y avansa cu ta competi den 
ocho diferente disciplina. Scol 
preparatorio lo participa den 
‘kids run’ y ‘kids athletics'. Scol basico lo competi den futbol, 
volleyball, basketball, beach tennis, badminton, dammen y 'kids 
run'. Scol avansa ta participa den baile deportivo y baseball5. 


17-25 JUNI 2022 


Un di e metanan di WE Aruba ta pa promove deporte bou di 
nos alumnonan di scol preparatorio, basico y avansa. Banda 
di esaki deporte ta crea amistad y ta trece hopi positivismo 


pa 6'or di atardi den Compleho Deportivo Guillermo Prospero 
Trinidad na Dakota. Directamente for di Italia Denzel Dumfries, 
ken ta haci apertura y asina duna inicio na e Weganan Escolar 
2022. Ban apoya nos muchanan y disfruta di un mahestuoso 
show di apertura. 


cune sin lubida cu e ta sano. Deporte ta 
fomenta union y alegria. En conexion cu e 
preparacion pa e gran apertura di Weganan 
Escolar (WE) Aruba 2022, mascota 
WEWE a bishita e scol Prinses Amalia 
Basisschool diahuebs mainta durante | 
pauze pa saluda tur e muchanan alabes 
desea e alumnonan exito. E muchanan a 
ricibi WEWE cu hopi entusiasmo y alegria. 
E alumnonan tabatin un sonrisa na nan 
cara, nan por a hunga un rato cu WEWE | 
como tambe a saca potret. 


Ministerio di Ensefiansa y Deporte y IBISA 
ta invita pueblo di Aruba pa e gran apertura 
di Weganan Escolar cu ta tuma luga awe 
diabierna 17 di juni, 2022 cuminsando 


i wu ALUE! 


Diabierna 17 Juni 2022 

e III 


GRAN APERTURA 


di Ensefiansa y Deporte 

2022 |ENFOCANDO 
ano" RIBA E 
BIENESTAR 
DI CADA FAMIA 


MINISTER GLENBERT CROES TA RICIBI 


REPRESENTANTE DI STICHTING FIER 


GA U 2 7 Z p 


Pa mi ta cu gran placer ricibi un gran amiga di Aruba den persona di Anke van Dijk bestuurslid Stichting FIER 
dunando forsa semper na e cooperacion entre Aruba y Stichting FIER. Durante mi biahe di trabou recien na Hulanda 
mi a bishita e localidad nobo di Stichting FIER ubica na Capelle aan de ljsel. 


Stichting FIER ta brinda ayudo, asistencia y hasta refugio na victimanan di abuso relacional. 


Diabierna 17 Juni 2022 


DIA MUNDIAL PA COMBATI SECURA Y 
SUELONAN DEGRADA 


DNM cu yamada pa no kita matanan of suelo cu ta inclui 
piedranan cu ta yuda combati erosion 


E asamblea general di Nacionnan Uni (UN) a declara 
oficialmente cu dia 17 di juni ta e Dia Mundial pa Combati 
Secura y Suelonan Degrada. Locual na Ingles nan a yama 
World Day to Combat Desertification and Drought. E obhetivo di 
e observacion ta pa eleva conscientisacion di e retonan asocia 
cu secura. Tambe cu e solucion ta den e man di comunidad y 
cu participacion activo y cooperacion na diferente nivel nos ta 
atende cu e reto di secura. Directie Natuur en Milieu (DNM) ta 
colabora cu e parti di conscientisacion riba etema. Notaimporta 
ki parti mundo bo ta biba, paso e consecuencia di secura y 
suelonan degrada ta concerni nos tur. Globalmente 23% di e 
suelo no ta productivo mas. 75% di e suelonan (teranan) na 
mundo a cambia di nan estado natural pa mas tanto uzo di 
agricultura. Aki na Aruba nos clima ta uno di secura y cu reto 
di scarcedad di awa. Nos mester cuida nos suelo pa e ta den 
bon condicion y no kita matanan of suelo cu ta inclui piedranan 
cu ta yuda combati erosion. 


Ora cu nos ta papia di suelo degrada esaki ta consecuencia di 
rosamento, erosion acelera, cambio di clima y ta resulta den 
perdida di biodiversidad. E procesonan aki ta consecuencia 
di actividadnan humano caminda e suelo tin necesidad di 
restauracion pa asina yuda combati cambio di clima y brinda 
servicionan pa yuda e biodiversidad y humanidad ainda mas. 
Un maneho mas sostenibel di e suelonan ta necesario pa 
contra aresta e suelo degrada. Un decada di suelonan degrada 
por trece dañonan ireversibel, pero un decada di suelonan 
restaura tambe ta trece un cantidad di beneficio na bienestar 
di hende, naturalesa y medio ambiente. 


E obhetivo di conscientisacion pa e dia observa aki den 2022 
ta pa demostra cu hunto nos lo por sali di e problematica di 
suelonan degrada pa suelonan saludabel. Cu conscientisacion 
pa combati secura y suelonan degrada ta yuda crea mas accion 
pa proteha y restaura areanan natural, asina tambe yuda cu e 
avancenan pa alcansa e 17 metanan di desaroyo sostenibel di 
UN (SDG's). 


Unda nos ta awo? 

Na Aruba, tin limitacion na espacio pa tereno destina pa cas 
of otro practica manera esun di plantamento. E practica di 
rosa tereno completo ta uno anticua y cu consecuencia pa e 
suelo y medio ambiente. Kitando matanan y e capa di suelo 
of cobamento ta acelera e proceso di erosion cu ta degrada e 
suelo ainda mas. Por pensa riba esnan cu ta kita mata (corta) 
y saca piedra cu ta wanta e sedimento di teranan den areanan 
natural sin cu tin permiso of autoridad. Esaki no ta permisibel, 

tampoco e ta di η 9ἱ bo ta stima naturalesa y tambe bo 
pais y ta desea di wak bo generacion disfruta di locual abo tin 
awor, lo bo no haci practicanan cu ta destrosa naturalesa. 


Kico ta e solucionnan? 

Como individuo bo por yuda cu e conscientisacion di e tema, 
comparti informacion cu otronan asina nos no bira un pais cu 
suelonan degrada. Cambia bo habitonan y comparti bo accion 
pa combati suelonan degrada. Bo por planea con pa conserva 
awa, un mihor maneho pa uzo di awa asina mitiga e impacto 
di suelonan degrada. Establece un campaña pa un sistema 
di agricultura cu ta abou den consumo di awa necesario pa 
e matanan crece y produci. Aki tin algun sugerencia pa yuda 
combati suelonan degrada. Planta mas matanan local den bo 
cura, busca informacion di expertonan, yuda un organisacion 
pa sembra y planta, siña practicanan mas innovativo di 
agricultura, y siña biba den harmonia cu naturalesa. Recicla y 
re-uza awa, iriga eficientemente y reduci evaporacion di awa. 
Opta pa un dieta varia. Inverti den proyectonan cu ta promove 
rainwaterharvesting y /of solar-powered water pumps. 


DNM ta desea cu comunidad Arubano ta mas consciente 
cu e uzo di awa y con ta anda cu e suelonan y re-establece 
nan relacion y amor pa naturalesa. E yamada na comunidad 
global ta pa hunto nos lo por sali di e problematica di suelonan 
degrada y secura. Pa mas informacion por bishita e campaña 
creativo cu meta di entretenimento, promovi pa United Nations 
Convention to Combat Desertification (UNCCD), cu tin 
disponibel riba e plataforma www.droughtland.com. 


SCHEDULE 


BAN APOYA NOS MUCHANANI 


Diabierna 17 Juni 2022 


Departamento di Salud Publico: 


UPDATE 17 DI JUNI 2022 


Segun resumen semanal di awe diabierna, 1061 persona 
a recupera den e siman aki y un total di 923 caso nobo di 
COVID-19 a keda registra. 


E cantidad di casonan activo di COVID-19 pa awe ta 707 y 
cantidad di fayecidonan relaciona cu COVID-19 a aumenta na 
219. Forsa na famia di e fayecidonan. 


Datos ta ilustra casonan nobo di COVID-19 cu un averahe 
semanal di 132 caso positivo pa dia y un averahe di ‘Positivity 
rate' semanal di 50% pa dia. 


Actualmente na Aruba tin 11 persona interna cu of debi na 
COVID-19 di cual 10 riba piso general y 1 ta den ICU. 
Na Colombia no tin ningun pashent di COVID. 

Fiha orario di cada cuminda! 


Mantene un ordo den e cumindanan y fiha un ora pa cada un, 
lo yuda regula peso. Mantene un orario corecto di cuminda ta 
hopi importate pa mantene e metabolismo den perfecto 
condicion y activo 100x100. Tambe un bon rutina alimenticio 
ta constantemente yuda den e prevencion di numeroso trastor- 
no di e organismo manera diabetes y algun malesa cardiovas- 
cular. Regula ora di cada cuminda pa asina mantene bo mes sa- 
ludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto 
pa proteha bo y evita transmision. Ban uza tur e DAE 
cu nos tin pa caba cu e virus aki na nos isla! 


Ami si” 


Laba man 
frecuentemente 


Mantene 1.5M 
minimo di distancia 


Uza tapa boca 
paden di tur luga 

CADA BAHADA DI SOLO ΤΑ UN MAGIA, 
CU TA DURA PA UN RATO CORTICO. 
UN OBRA MAHESTRAAL CU TA YENA NOS DI SPERANSA, 
CU DESPUES DI E SCURIDAD, UN DIA NOBO TA ACERCA 
COMO UN COMUNIDAD FUERTE Y UNI, 
NOS MESTER HACI UZO DI CADA MOMENTO 
CU E CLARIDAD DI UN DIA NOBO TA DUNA NOS. 
Y TRAHA PA NOS DUSHI ARUBA 
INVERTIENDO DEN NOS MES, 
DEN NOS FAMIA Y DEN NOS PAIS, 
PA CREA OPORTUNIDADNAN NOBO, 
PA NOS RECUPERA DI E CRISIS 
CU UN DIA A WORDO PONI 
DEN E CAMINDA DI NOS PROGRESO. 


20 AÑA DI 


INVERSION Y 
22 OPORTUNIDAD 


